62020TO0446(01)_INF
Vispārējās tiesas (astotā palāta paplašinātā sastāvā) 2025. gada 14. maija rīkojums –
Confédération nationale du Crédit mutuel u.c./VNV (Ex ante iemaksas par 2020. gadu)
(lieta T‑446/20)
Ekonomikas un monetārā savienība – Banku savienība – Kredītiestāžu un noteiktu ieguldījumu brokeru sabiedrību vienotais noregulējuma mehānisms (VNM) – Vienotais noregulējuma fonds (VNF) – VNV lēmums par 2020. gada ex ante iemaksu aprēķinu – Regulas (ES) Nr. 806/2014 70. panta 2. punkts – Acīmredzami pamatota prasība – Rīkojuma iedarbības laikā ierobežošana
1.
Atcelšanas prasība – Prasība, kas celta par lēmumu – Apstrīdētā lēmuma netieša atsaukšana tiesvedības laikā – Atsaukšana, kurai ir tādas pašas sekas kā spriedumam par tiesību akta atcelšanu – Prasības priekšmeta zudums – Tiesvedības izbeigšana pirms sprieduma taisīšanas
(LESD 263. pants)
(skat. 20. punktu)
2.
Tiesvedība – Prasījumi prasības pieteikumā – Pielāgošana tiesvedības laikā – Lēmums, ar ko tiesvedības laikā groza apstrīdēto lēmumu – Sākotnējo prasījumu un pamatu pielāgošana – Pieļaujamība – Nosacījumi
(Vispārējās tiesas Reglamenta 86. pants)
(skat. 24.–26. punktu)
3.
Ekonomikas un monetārā politika – Ekonomikas politika – Kredītiestāžu un noteiktu ieguldījumu brokeru sabiedrību vienotais noregulējuma mehānisms – “Ex ante” iemaksas Vienotajā noregulējuma fondā (VNF) – Individuālo iemaksu VNF kumulatīvās summas gada maksimālais apjoms, kas noteikts 12,5 % apmērā no galīgā mērķapjoma – Piemērošanas joma – Piemērošana sākotnējā periodā
(Eiropas Parlamenta un Padomes Regulas Nr. 806/2014 70. panta 2. punkta pirmā un ceturtā daļa)
(skat. 47. punktu)
4.
Ekonomikas un monetārā politika – Ekonomikas politika – Kredītiestāžu un noteiktu ieguldījumu brokeru sabiedrību vienotais noregulējuma mehānisms – “Ex ante” iemaksas Vienotajā noregulējuma fondā (VNF) – Individuālo iemaksu VNF kumulatīvās summas gada maksimālais apjoms, kas noteikts 12,5 % apmērā no galīgā mērķapjoma – Apjoms – Aizliegums Vienotajai noregulējuma valdei (VNV) pārkāpt šo apjomu – Vērtēšanas kritēriji – Dinamiska pieeja galīgajam mērķapjomam
(Eiropas Parlamenta un Padomes Regulas Nr. 806/2014 69. panta 1. punkts un 70. panta 2. punkta pirmā un ceturtā daļa)
(skat. 48. punktu)
Rezolutīvā daļa
1)
Atcelt Vienotās noregulējuma valdes (VNV) 2022. gada 7. decembra Lēmumu SRB/ES/2022/80 par 2020. gada ex ante iemaksu Vienotajā noregulējuma fondā (VNF) aprēķinu, ciktāl šis lēmums attiecas uz Confédération nationale du Crédit mutuel un pārējām pielikumā norādītajām prasītājām.
2)
Lēmuma SRB/ES/2022/80 iedarbība attiecībā uz Confédération nationale du Crédit mutuel un pārējām pielikumā norādītajām prasītājām saglabājas līdz brīdim, kad VNV būs pieņēmusi vajadzīgos pasākumus šī rīkojuma izpildei, tomēr saprātīgā termiņā, kas nepārsniedz sešus mēnešus no dienas, kad šis rīkojums kļuvis galīgs.
3)
VNV sedz savus, kā arī atlīdzina Confédération nationale du Crédit mutuel un pārējo pielikumā norādīto prasītāju tiesāšanās izdevumus.
4)
Eiropas Parlaments, Eiropas Savienības Padome un Eiropas Komisija sedz savus tiesāšanās izdevumus paši.